Германците от своя страна трескаво се опитват да заздравят отбраната на „Вествал“, и за целта на 5 септември 1944 година, Хитлер назначава за командващ линията „Зигфрид“ най-опитния главнокомандващ в Третия Райх – фелдмаршал Герд Фон Рундщет – пруски аристократ от традиционната военна школа. Фюрерът не се доверява напълно на фон Рундщет, а фелдмаршалът от своя страна презира и Хитлер, и кредото на нацистите. Въпреки това остава настрана от опита за убийство на Хитлер през лятото на 1944 година. Хитлер е наясно, че трябва да се възползва от огромния военен опит на фон Рундщет, особено след като много висши офицери са отстранени след опита за бомбено покушение срещу него. Фелдмаршалът води защитата на „Вествал“ 6 месеца и подава оставка на 13 март 1945 година, когато битката за „Вествал“ е към края си.